RIALACHÁN (AE) 2020/1323 ÓN gCOMHAIRLE

an 21 Meán Fómhair 2020

lena leasaítear Rialachán (AE) 2020/123 a mhéid a bhaineann le deiseanna áirithe iascaireachta le haghaidh 2020 in uiscí an Aontais agus in uiscí nach uiscí de chuid an Aontais iad

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 43(3) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) Socraítear le Rialachán (AE) 2020/123 ón gComhairle (1) le haghaidh 2020 na deiseanna iascaireachta le haghaidh stoic áirithe éisc agus le haghaidh grúpaí de stoic éisc is infheidhme in uiscí an Aontais agus, i gcás soithí iascaireachta an Aontais, in uiscí áirithe nach uiscí de chuid an Aontais iad.

(2) I Rialachán (AE) 2020/123, socraíodh ag nialas an ghabháil iomlán incheadaithe (TAC) le haghaidh ainseabhaithe (Engraulis encrasicolus) i bhfolimistéir 9 agus 10 de Chomhairle Idirnáisiúnta um Thaiscéalaíocht na Mara (ICES) agus in uiscí an Aontais i roinn 34.1.1 de Choiste Iascaigh um an Atlantach Thoir Láir (CECAF). I Rialachán (AE) 2020/900 ón gComhairle (2), lena leasaítear Rialachán (AE) 2020/123, socraíodh TAC sealadach chun gur féidir leanúint le gníomhaíocht iascaireachta. Speiceas a bhfuil saolré ghearr aige is ea an t‐ainseabhaí agus d’eisigh ICES an chomhairle eolaíoch is déanaí an 18 Meitheamh 2020. Ba cheart na teorainneacha gabhála le haghaidh na n-ainseabhaithe i bhfolimistéir 9 agus 10 ICES agus in uiscí an Aontais i roinn 34.1.1 CECAF a leasú i gcomhréir leis an gcomhairle eolaíoch sin agus a shocrú ag 15 699 tona.

(3) I dTaifead Comhaontaithe na gcomhairliúchán iascaigh idir Oileáin Fharó agus an tAontas Eorpach le haghaidh 2020, chomhaontaigh an dá pháirtí rochtain chómhalartach a dheonú d’uiscí a chéile chun na faoitíní gorma (Micromesistius poutassou) a ghabháil in uiscí an Aontais agus in uiscí idirnáisiúnta in 1, 2, 3, 4, 5, 6, 7, 8a, 8b, 8d, 8e, 12 agus 14 agus in uiscí Fharó, laistigh de theorainn de 37 500 tona in aghaidh an pháirtí. Le coinníoll speisialta sa tábla TAC, deonaítear rochtain don Aontas ar uiscí Fharó agus, i bhfoirm céatadán de sciar iomlán an Aontais, cuirtear teorainn leis an méid faoitíní gorma a fhéadfaidh Ballstáit a ghabháil óna gcuótaí féin in uiscí Fharó. Ba cheart a bheith sa chéatadán sin cion chearta rochtana an Aontais de 37 500 tona i gcomparáid le sciar iomlán an Aontais de 326 484 tona faoitíní gorma. Is é atá sa 37 500 tona céatadán de 11,4 % de sciar iomlán an Aontais de 326 484 tona faoitíní gorma. Os rud é go bhfuil céatadán de sciar iomlán an Aontais d’fhaoitíní gorma a fhéadfaidh Ballstáit a ghabháil óna gcuótaí féin in uiscí Fharó socraithe ag 7 % faoi láthair, ba cheart an céatadán sin a leasú dá réir.

(4) I dTaifead Comhaontaithe na gcomhairliúchán iascaigh idir an Iorua agus an tAontas le haghaidh 2020 maidir le socruithe iascaigh ad hoc i dtaca le bainistiú na bhfaoitíní gorma agus na scadán Ioruach (scadáin an Atlantaigh-Chríoch Lochlann) a sceitheann san earrach, deonaítear rochtain don dá pháirtí 190 809 tona faoitíní gorma a ghabháil in uiscí a chéile. Sa tábla TAC le haghaidh na bhfaoitíní gorma lena ndeonaítear rochtain iascaireachta don Iorua in uiscí an Aontais in 2, 4a, 5, 6 lastuaidh de 56° 30′ T agus 7 laistiar de 12° I, cuirtear cosc, le coinníoll speisialta, leis an ngabháil in 4a gan bheith níos mó ná 40 000 tona (i gcomhréir le Taifead Comhaontaithe na gcomhairliúchán iascaigh idir an Iorua agus an tAontas Eorpach le haghaidh 2020). Is é atá sa teorainn ghabhála sin in 4a 21 % de chuóta rochtana iomlán na hIorua. Ba cheart an céatadán sin, atá socraithe ag 18 % faoi láthair, a leasú dá réir.

(5) Leis an gComhaontú Comhpháirtíochta Iascaigh idir an Comhphobal Eorpach, de pháirt amháin, agus Rialtas na Danmhairge agus Rialtas Dúchais na Graonlainne, den pháirt eile (3), agus leis an bPrótacal (4) a ghabhann leis, foráiltear go bhfuil an tAontas le 7,7 % den TAC le haghaidh na gcaibeallán (Mallotus villosus) a fháil atá le gabháil in uiscí na Graonlainne d’fholimistéir 5 agus 14 ICES. I gcomhréir leis an bPrótacal sin, an 12 Meitheamh 2020 thairg an Ghraonlainn 13 053 tona caibeallán don Aontas agus iad le gabháil idir an 20 Meitheamh 2020 agus an 15 Aibreán 2021. Ba cheart tábla na ndeiseanna iascaireachta le haghaidh na gcaibeallán a leasú dá réir.

(6) Dá bhrí sin, ba cheart Rialachán (AE) 2020/123 a leasú dá réir.

(7) Tá feidhm ag na teorainneacha gabhála dá bhforáiltear i Rialachán (AE) 2020/123 ón 1 Eanáir 2020 le haghaidh na bhfaoitíní gorma in uiscí an Aontais in 2, 4a, 5, 6 lastuaidh de 56° 30′ T agus 7 laistiar de 12° I, ón 20 Meitheamh 2020 le haghaidh na gcaibeallán in uiscí na Graonlainne d’fholimistéir 5 agus 14 ICES, agus ón 1 Iúil 2020 le haghaidh na n‐ainseabhaithe i bhfolimistéir 9 agus 10 ICES agus in uiscí an Aontais i roinn 34.1.1 CECAF. Na forálacha a thugtar isteach leis an Rialachán seo a bhaineann le teorainneacha gabhála, ba cheart iad a theacht i bhfeidhm a luaithe is féidir agus feidhm chúlghabhálach a bheith acu le haghaidh na bhfaoitíní gorma ón 1 Eanáir 2020, le haghaidh na gcaibeallán ón 20 Meitheamh 2020, agus le haghaidh na n‐ainseabhaithe ón 1 Iúil 2020. Ní dhéanann an cur i bhfeidhm cúlghabhálach sin difear do phrionsabal na deimhneachta dlíthiúla agus don phrionsabal i dtaobh ionchais dhlisteanacha a chosaint mar go bhfuil méadú tagtha ar na deiseanna iascaireachta atá i gceist agus nár ídíodh go fóill iad.

(8) De réir na comhairle eolaíche de chuid ICES, níor cheart gabhálacha trosc Ioruach (Trisopterus esmarkii) i bhfolimistéar 4 ICES agus roinn 3a ICES sa tréimhse ón 1 Samhain 2019 go dtí an 31 Deireadh Fómhair 2020 a dhul thar 167 105 tona. Ón stoc sin, rinne an tAontas sciar 92 000 tona a fhorchoimeád agus shocraigh sé réamhchuóta an Aontais de 65 000 tona i Rialachán (AE) 2019/1838 ón gComhairle (5). Tar éis comhairliúchán, i mí na Nollag 2019, níor aistrigh an tAontas ach 14 500 agus 5 000 tona ón méid a cuireadh go leataobh chuig an Iorua agus chuig Oileáin Fharó faoi seach. Dá thoradh sin, ba cheart an 7 500 tona atá fágtha a chur le cuóta reatha an Aontais.

(9) Chuathas i gcomhairle leis an Ríocht Aontaithe i gcomhréir le hAirteagal 130(1) den Chomhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach, (6)

TAR ÉIS AN RIALACHÁN SEO A GHLACADH:

Airteagal 1 Leasú ar Rialachán (AE) 2020/123 Leasaítear Rialachán (AE) 2020/123 mar a leanas: (1) leasaítear Iarscríbhinn IA mar a leanas: (a) cuirtear an méid seo a leanas in ionad an tábla deiseanna iascaireachta le haghaidh ainseabhaithe i bhfolimistéir 9 agus 10 ICES agus in uiscí an Aontais i roinn 34.1.1 CECAF: “Speiceas: An t-ainseabhaí Limistéar: 9 agus 10; uiscí an Aontais 34.1.1 CECAF Engraulis encrasicolus (ANE/9/3411) An Spáinn 7 494 (7) TAC réamhchúraim An Phortaingéil 8 175 (7) An tAontas 15 669 (7) TAC 15 669 (7) (b) sa tábla deiseanna iascaireachta le haghaidh na bhfaoitíní gorma in uiscí an Aontais agus uiscí idirnáisiúnta in 1, 2, 3, 4, 5, 6, 7, 8a, 8b, 8d, 8e, 12 agus 14, cuirtear an méid seo a leanas in ionad fonóta 1: “(1) Coinníoll speisialta: laistigh de chainníocht rochtana iomlán de 37 500 tona le haghaidh an Aontais, féadfaidh Ballstáit suas leis an gcéatadán seo a leanas dá gcuótaí a ghabháil in uiscí Fharó (WHB/*05-F.): 11,4 %.”; (c) sa tábla deiseanna iascaireachta le haghaidh na bhfaoitíní gorma in uiscí an Aontais in 2, 4a, 5, 6 lastuaidh de 56° 30′ T agus 7 laistiar de 12° I, cuirtear an méid seo a leanas in ionad fonóta 2: “(2) Coinníoll speisialta: ní mó ná an méid seo a leanas an ghabháil in 4a (WHB/*04A-C): 40 000 Is é atá an teorainn ghabhála sin in 4a an céatadán a leanas de chuóta rochtana na hIorua: 21 %”; (d) cuirtear an méid seo a leanas in áit an tábla deiseanna iascaireachta le haghaidh troisc Ioruacha agus foghabhálacha gaolmhara i roinn 3a ICES agus in uiscí de chuid an Aontais i roinn 2a ICES agus folimistéar 4 ICES: “Speiceas: trosc Ioruach agus foghabhálacha gaolmhara Limistéar: 3a; uiscí de chuid an Aontais in 2a agus 4 Trisopterus esmarkii (NOP/2A3A4.) Bliain 2020 hairg 72 433 (8) (10) TAC anailíseach An Ghearmáin 14 (8) (9) (10) Ní bheidh feidhm ag Airteagal 3 de Rialachán (CE) Uimh. 847/96 An Ísiltír 53 (8) (9) (10) Ní bheidh feidhm ag Airteagal 4 de Rialachán (CE) Uimh. 847/96 An tAontas 72 500 (1)(3) (8) (10) An Iorua 14 500 (4) (11) Oileáin Fharó 5 000 (5) (12) TAC Ní bhaineann le hábhar (2) In Iarscríbhinn IB, cuirtear an méid seo a leanas in ionad an tábla deiseanna iascaireachta le haghaidh na gcaibeallán in uiscí na Graonlainne in 5 agus 14: “Speiceas: An caibeallán Limistéar: Uiscí na Graonlainne in 5 agus 14 Mallotus villosus (CAP/514GRN) An Danmhairg 2 595 TAC anailíseach An Ghearmáin 113 Ní bheidh feidhm ag Airteagal 3 de Rialachán (CE) Uimh. 847/96 An tSualainn 186 Ní bheidh feidhm ag Airteagal 4 de Rialachán (CE) Uimh. 847/96 An Ríocht Aontaithe 24 Na Ballstáit uile 134 (13) An tAontas 3 053 (14) An Iorua 10 000 (14) TAC Ní bhaineann le hábhar .

Airteagal 2 Teacht i bhfeidhm agus cur i bhfeidhm Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh. Beidh feidhm ag Airteagal 1(1) pointe (a) ón 1 Iúil 2020, pointí (b) agus (c) ón 1 Eanáir 2020. Beidh feidhm ag Airteagal 1(2) ón 20 Meitheamh 2020.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 21 Meán Fómhair 2020. Thar ceann na Comhairle An tUachtarán J. KLOECKNER

(1) Rialachán (AE) 2020/123 ón gComhairle an 27 Eanáir 2020 lena socraítear le haghaidh 2020 na deiseanna iascaireachta le haghaidh stoic éisc áirithe agus grúpaí stoc éisc, is infheidhme in uiscí an Aontais agus, i gcás soithí iascaireachta an Aontais, in uiscí áirithe nach uiscí de chuid an Aontais iad (IO L 25, 30.1.2020, lch. 1).

(2) Rialachán (AE) 2020/900 ón gComhairle an 25 Meitheamh 2020 lena leasaítear Rialachán (AE) 2019/1838 a mhéid a bhaineann le deiseanna iascaireachta áirithe le haghaidh 2020 i Muir Bhailt, agus lena leasaítear Rialachán (AE) 2020/123 a mhéid a bhaineann le deiseanna iascaireachta áirithe in 2020 in uiscí an Aontais agus in uiscí nach de chuid an Aontais iad (IO L 207, 30.6.2020, lch. 4).

(3) IO L 172, 30.6.2007, lch. 4.

(4) Prótacal lena leagtar amach deiseanna iascaireachta agus ranníocaíocht airgeadais dá bhforáiltear sa chomhaontú comhpháirtíochta iascaigh idir an Comhphobal Eorpach de pháirt amháin, agus rialtas na Danmhairge agus Rialtas Dúchais na Graonlainne, den pháirt eile (IO L 305, 21.11.2015, lch. 3).

(5) Rialachán (AE) 2019/1838 ón gComhairle an 30 Deireadh Fómhair 2019 lena socraítear le haghaidh 2020 na deiseanna iascaireachta le haghaidh stoic éisc áirithe agus grúpaí stoc éisc is infheidhme i Muir Bhailt agus lena leasaítear Rialachán (AE) 2019/124 maidir le deiseanna iascaireachta áirithe in uiscí eile (IO L 281, 31.10.2019, lch. 1).

(6) IO L 29, 31.1.2020, lch. 7.

(7) Ní fhéadfar an cuóta a ghabháil ach ón 1 Iúil 2020 go dtí an 30 Meitheamh 2021.”

(8) Féadfaidh suas le 5 % den chuóta a bheith ina fhoghabhálacha cadóg agus faoitíní (OT2/* 2A3A4). Foghabhálacha cadóg agus faoitíní arna gcomhaireamh in aghaidh an chuóta de bhun na forála seo agus foghabhálacha speiceas arna gcomhaireamh in aghaidh an chuóta de bhun Airteagal 15(8) de Rialachán (AE) Uimh. 1380/2013, ní rachaidh siad, i dteannta a chéile, thar 9 % den chuóta.

(9) Ní fhéadfar an cuóta a iascach ach in uiscí an Aontais i limistéir 2a, 3a agus 4 ICES.

(10) Ní fhéadfar cuóta an Aontais a iascach ach ón 1 Samhain 2019 go dtí an 31 Deireadh Fómhair 2020.

(11) Bainfear úsáid as greille shórtála.

(12) Bainfear úsáid as greille shórtála. Áirítear leis seo uasmhéid 15 % d’fhoghabhálacha dosheachanta (NOP/*2A3A4), nach mór a chomhaireamh in aghaidh an chuóta seo.”

(13) Ní bheidh rochtain ag an Danmhairg, ag an nGearmáin, ag an tSualainn ná ag an Ríocht Aontaithe ar an gcuóta ‘Na Ballstáit Uile’ go dtí go mbeidh a gcuóta féin ídithe acu. Ní bheidh rochtain ar bith, áfach, ar an gcuóta ‘Na Ballstáit Uile’ ag Ballstáit a bhfuil níos mó ná 10 % de chuóta an Aontais acu.

(14) Maidir le tréimhse iascaireachta ón 20 Meitheamh 2020 go dtí an 15 Aibreán 2021.”